ai4bharat/Pralekha huggingface dataset:
रसायन आणि खते मंत्रालय
स्थानिक तज्ज्ञांच्या सहकार्यासाठी एनएचएआयचा 200 प्रमुख संस्थांबरोबर सहयोग करणार
म्युकरमायकोसीस उपचारासाठी लायपोसोमाल अॅम्फोटेरिसिन बी औषधाचा भारतात पुरेसा साठा : मनसुख मांडवीय
17 जून 2021 पर्यंत सर्व राज्ये आणि केंद्रीय संस्थाना लायपोसोमाल अॅम्फोटेरिसिन बी औषधाच्या एकूण 7,28,045 कुप्या
नवी दिल्ली, 18 जून 2021
16 जून 2021रोजी म्युकरमायकोसीसचे 27,142 सक्रीय रुग्ण होते, काळ्या बुरशीचे रुग्ण वाढले तरीही म्युकरमायकोसीस रुग्णांच्या उपचारासाठी अॅम्फोटेरिसिन बी आणि इतर औषधांच्या आवश्यकतेपेक्षा जास्त उपलब्धतेसाठी भारत सज्ज आहे. भारताने देशांतर्गत उत्पादनात लक्षणीय पाचपट वाढ केली आहे. एप्रिल 2021 मध्ये लायपोसोमाल अॅम्फोटेरिसिन बी औषधाचे देशांतर्गत उत्पादन केवळ 62,000 कुप्या होते, आता जून 2021 मध्ये 3.75 लाखापेक्षा जास्त कुप्यांचे उत्पादन अपेक्षित आहे. देशांतर्गत उत्पादनात वाढ करण्याबरोबरच भारताने लायपोसोमाल अॅम्फोटेरिसिन बी च्या 9,05,000 कुप्या आयात करण्यासाठी, मेसर्स मायलनमार्फत मागणी नोंदवली आहे. देशात अॅम्फोटेरिसिन बी च्या उपलब्धतेला चालना देण्यासाठी भारत सर्वतोपरी प्रयत्न करत असल्याचे केंद्रीय रसायन आणि खत राज्य मंत्री मनसुख मांडवीय यांनी सांगितले.
https://twitter.com/mansukhmandviya/status/1405803653877813248?s=19
रसायन आणि खत मंत्रालयाच्या औषध विभागाने 17 जून 2021 पर्यंत सर्व राज्ये आणि केंद्रीय संस्थाना लायपोसोमाल अॅम्फोटेरिसिन बी औषधाच्या एकूण 7,28,045 कुप्या वितरीत केल्या. अॅम्फोटेरिसिन बी हे औषध म्युकरमायकोसीस या काळी बुरशी म्हणून ओळखल्या जाणाऱ्या आजाराच्या उपचारासाठी उपयोगात आणले जाते.
|
|
Sr. No.
|
|
State/UT
|
|
Total Vials
|
|
1
|
|
A&N Islands
|
|
0
|
|
2
|
|
Andhra Pradesh
|
|
47510
|
|
3
|
|
Arunachal Pradesh
|
|
0
|
|
4
|
|
Assam
|
|
200
|
|
5
|
|
Bihar
|
|
8540
|
|
6
|
|
Chandigarh
|
|
2800
|
|
7
|
|
Chhattisgarh
|
|
4720
|
|
8
|
|
D&D & D&N
|
|
500
|
|
9
|
|
Delhi
|
|
21610
|
|
10
|
|
Goa
|
|
740
|
|
11
|
|
Gujarat
|
|
148410
|
|
12
|
|
Haryana
|
|
25560
|
|
13
|
|
Himachal Pradesh
|
|
470
|
|
14
|
|
J&K
|
|
600
|
|
15
|
|
Jharkhand
|
|
2030
|
|
16
|
|
Karnataka
|
|
52620
|
|
17
|
|
Kerala
|
|
2030
|
|
18
|
|
Ladakh 
|
|
0
|
|
19
|
|
Lakshadweep
|
|
0
|
|
20
|
|
Madhya Pradesh
|
|
49770
|
|
21
|
|
Maharashtra
|
|
150265
|
|
22
|
|
Manipur
|
|
150
|
|
23
|
|
Meghalaya
|
|
0
|
|
24
|
|
Mizoram
|
|
0
|
|
25
|
|
Nagaland
|
|
100
|
|
26
|
|
Odisha
|
|
1260
|
|
27
|
|
Puducherry
|
|
460
|
|
28
|
|
Punjab
|
|
8280
|
|
29
|
|
Rajasthan
|
|
63070
|
|
30
|
|
Sikkim
|
|
0
|
|
31
|
|
Tamil Nadu
|
|
25260
|
|
32
|
|
Telangana
|
|
34350
|
|
33
|
|
Tripura
|
|
150
|
|
34
|
|
Uttar Pradesh
|
|
39290
|
|
35
|
|
Uttarakhand
|
|
3380
|
|
36
|
|
West Bengal
|
|
2640
|
|
37
|
|
Central Institutions
|
|
31280
|
|
|
|
Total
|
|
728045
S.Tupe/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
स्वातंत्र्याचा अमृतमहोत्सव कार्यक्रमाचा भाग म्हणून फिल्मस डिव्हिजनकडून चित्रपट महोत्सव आणि वेबिनारचे आयोजन
मुंबई , 22 ऑगस्ट 2021
स्वातंत्र्याचा अमृतमहोत्सव साजरा करण्यासाठी माहिती आणि प्रसारण मंत्रालयाद्वारे विविध कार्यक्रमांचे आयोजन केले आहे. फिल्म्स डिव्हिजनने 'राष्ट्राला सलाम' हा एक आठवड्याचा कार्यक्रम 23 ते 29 ऑगस्ट, 2021 दरम्यान आयोजित केला असून यात आभासी मंचावर चित्रपट महोत्सव आणि चर्चासत्रांचे आयोजन करण्यात आले आहे. याअंतर्गत, ' ए व्हॉयेज ऑफ प्रोग्रेस' आणि 'रत्नज ऑफ इंडिया' या ऑनलाईन चित्रपट महोत्सवांचे आणि 'कालौघात चित्रपट निर्मितीमध्ये तांत्रिक प्रगती' या वेबिनारचे आयोजन करण्यात आले आहे.
' ए व्हॉयेज ऑफ प्रोग्रेस' चे आयोजन 23 ते 25 ऑगस्ट 2021 या दरम्यान करण्यात आले असून भारतातील महत्त्वाचे प्रकल्प, उद्योग आणि प्रतिष्ठित संस्थांवरील माहितीपट यात दाखवण्यात येणार आहेत. महोत्सवात भाक्रा- नांगल, हिराकुड आणि नागार्जुन सागर, ही धरणे, राष्ट्रीय भौतिकी प्रयोगशाळा, भाभा अणू संशोधन केंद्र, टाटा मूलभूत संशोधन संस्था, भारत हेवी इलेक्ट्रिकल्स लिमिटेड , नौवहन आणि तेल उद्योग, संरक्षण संशोधन आणि विकास संस्था  आणि चांद्रयान व पीएसएलव्हीसारख्या अंतराळ प्रकल्पांच्या यशोगाथा दाखवण्यात येणार आहेत.
'राष्ट्राला सलाम' च्या दुसऱ्या भागात, सर्वोच्च नागरी सन्मान, भारतरत्न प्रदान करण्यात आलेले विज्ञान, कला आणि संस्कृती क्षेत्रातील काही प्रतिष्ठित व्यक्तिमत्त्वांचे चरित्रपट दाखवून त्यांचे स्मरण केले जाईल. 'रत्नज ऑफ इंडिया' महोत्सव 26 ते 28 ऑगस्ट, 2021 दरम्यान दाखवला जाईल. यात प्रा.सी.व्ही. रमण, डॉ. एम. विश्वेश्वरय्या, डॉ. एपीजे अब्दुल कलाम, प्रा. सी. एन. आर. राव, सत्यजित रे, एम. एस. सुब्बुलक्ष्मी, पं. रवीशंकर, उस्ताद बिस्मिल्ला खान आणि पं.भीमसेन जोशी यांच्या चरित्रपटाचा समावेश आहे.
29 ऑगस्ट, 2021 रोजी 'कालौघात चित्रपट निर्मितीमध्ये तांत्रिक प्रगती' या वेबिनारने आठवडाभर चालणाऱ्या कार्यक्रमाचा समारोप होईल. वेबिनारमध्ये चर्चेनंतर चित्रपट क्षेत्रातील ज्येष्ठ चित्रपट निर्माते आणि तंत्रज्ञ देशभरातील माध्यम क्षेत्रातल्या विद्यार्थ्यांशी संवाद साधतील.
हे चित्रपट, https://filmsdivision.org/ à ‘Documentary of the Week’ आणि https://www.youtube.com/user/FilmsDivision यावर 23 ते 28 ऑगस्ट, 2021 दरम्यान विनामूल्य दाखवण्यात येणार असून वेबिनारचे आयोजन गूगल मीटवर 29 ऑगस्ट रोजी  करण्यात येणार आहे.
S.Thakur/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 181
आरोग्य आणि कुटुंब कल्याण मंत्रालय
पंतप्रधानांच्या प्रधान सचिवांनी घेतला कोविड-19चा समग्र  आढावा
विविध मंत्रालये आणि विभागांनी केलेल्या चांगल्या कार्याची केली प्रशंसा
काळजी घेत आणि तत्परता दाखवत लक्ष केंद्रित भागात अनलाँक तसेच
लस विकसित करण्याबाबतही झाली चर्चा
नवी दिल्ली, 12 सप्टेंबर 2020
पंतप्रधानांचे प्रधान सचिव डॉ. पी.के.शर्मा यांनी त्यांच्या अध्यक्षतेखाली कोविड-19च्या तयारी बाबतची तत्परता आणि प्रतिसाद याचा समग्र आढावा घेण्यासाठी आज एक बैठक घेतली.या बैठकीचा केंद्रबिंदू विविध जिल्हे आणि राज्यांत पूर्वकार्यावर आधारीत रुग्णांचे व्यवस्थापन हा होता. या बैठकीत लस विकसित करण्याचा टप्पा आणि लस वाटपाची व्यवस्था याबाबतही चर्चा झाली. दीर्घ कालावधीसाठी कोविड व्यवस्थापन करण्याच्या विविध पैलूंसाठी जिल्हा आरोग्य कृतीआराखडा तयार करण्याच्या आवश्यकतेबाबतही चर्चा करण्यात आली.
या बैठकीला, मंत्रीमंडळ सचिव, नीती आयोगाचे सदस्य डॉ. विनोद पाॅल, प्रमुख वैज्ञानिक सल्लागार आणि कृतीआराखडा समितीतील संयोजन अधिकारी तसेच विविध संबंधित विभागांचे सचिव उपस्थित होते. सर्व अधिकारी समित्यांनी, कोविड व्यवस्थापनाचे मानदंड साध्य करण्यासाठी,कठोर परिश्रम घेतल्याची दखल घेऊन त्यांनी समाधान व्यक्त केले.
पंतप्रधानांच्या प्रधान सचिवांनी सर्वसंबंधित जिल्हे आणि राज्यांना कोविड-19च्या, पूर्वज्ञानावर आधारीत विविध पैलूंच्या सर्वसमावेशक तयारीसह, सक्रीय सहभागी होण्याचे आदेश दिले.
आरोग्य सचिवांनी कोविडची भारतातील सद्यस्थिती त्यावरील धोरणात्मक हस्तक्षेप आणि भविष्यातील आव्हाने या संदर्भात एक सादरीकरण केले. या सादरीकरणात, विविध राज्यांतील जिल्हानिहाय पाॅझिटिव्ह रुग्णांची स्थिती ,केलेल्या चाचण्या, मृत्यूदर, रूग्ण सकारात्मक नमुना स्थिती यावर भर देण्यात आला.आरोग्य सचिवांनी लस तयार झाल्यावर, लसीचा साखळी पुरवठा, लाभार्थी नावनोंदणी प्रणाली  आणि वितरण व्यवस्था याविषयाच्या ई व्हीआयएन मंचाचीही यावेळी चर्चा करण्यात केली.
नीती आयोगाच्या सदस्याने रूग्णांच्या वर्तमान स्थितीबद्दल विविध प्रारुपांवर आधारीत, तपशीलवार सादरीकरण केले.कोविड-19च्या लस व्यवस्थापनासाठी राष्ट्रीय तज्ञांच्या समितीच्या सतत सुरू असलेल्या प्रयत्नांबद्दल ही त्यांनी स्पष्टीकरण दिले. लसीच्या संशोधनाबद्दलच्या एकूण चित्राबाबत  अवगत करण्यात आले. विविध ठिकाणच्या रुग्णस्थितीबाबतच्या सद्यस्थितीनुसार गेल्या काही महिन्यांतील ज्ञान आणि विश्लेषण यावर आधारीत तपशीलवार कृती आराखडा येत्या काही महिन्यांत तयार करण्याचे आदेश संबधितांना प्रधान सचिवांनी दिले.
पंतप्रधानांच्या प्रधान सचिवांनी सातत्याने, काळजी घेण्यावर तसेच दोन मीटरचे अंतर ठेवणे, मास्क वापरणे, सतत हात धुणे या प्रतिबंधात्मक उपाययोजना करत रहाण्यावर भर दिला. जेष्ठांची काळजी घेण्यावर आणि कठोरपणे शारीरिक अंतर ठेवण्याचे पालन करत प्रतिबंधात्मक उपाय योजना करण्यावर त्यांनी पुन्हा भर दिला.
सुनियोजितपणे वर्तणूकीत बदल अभियानाची पुन्हा सुरवात करणे कसे आवश्यक आहे हे विषद केले.
अनलाॅक, काम करणे आणि औषधविरहीत प्रतिबंधात्मक उपाययोजना करण्याची आत्यंतिक आवश्यकता असल्याची शिफारस यावेळी करण्यात आली.B.Gokhale/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
पंतप्रधान कार्यालय
पंतप्रधानांनी आयटीबीपीच्या कर्मचाऱ्यांना स्थापना दिनानिमित्त दिल्या शुभेच्छा
पंतप्रधान नरेंद्र मोदी यांनी सर्व इन्डो तिबेटीयन सीमा बलाच्या कर्मचाऱ्यांना त्यांच्या स्थापना दिनानिमित्त शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"अरुणाचल प्रदेशातील घनदाट जंगलांपासून ते हिमालयाच्या बर्फाळ उंच प्रदेशापर्यंत, आमच्या इन्डो तिबेटीयन सीमा बलाच्या हिमवीरांनी देशावर येणाऱ्या आव्हानांना अत्यंत समर्पक रितीने उत्तर दिले आहे. आपत्तीच्या काळातील त्यांचे मानवतावादी कार्य उल्लेखनीय आहे. सर्व इन्डो तिबेटीयन सीमा बलाच्या कर्मचार्यांना स्थापना दिनानिमित्त शुभेच्छा."
From dense forests in Arunachal Pradesh to the icy heights of the Himalayas, our @ITBP_official Himveers have answered the nation’s call with utmost dedication. Their humanitarian work during times of disasters is noteworthy. Greetings to all ITBP personnel on their Raising Day. pic.twitter.com/nmhLRjnMOD
— Narendra Modi  October 24, 2021
संरक्षण मंत्रालय
आय एन एस अरिहंतमधून पाणबुडीतून प्रक्षेपित केल्या जाणाऱ्या बॅलिस्टिक क्षेपणास्त्राचे यशस्वी प्रक्षेपण
नवी दिल्ली, 14 ऑक्टोबर 2022
आय एन एस अरिहंतने 14 ऑक्टोबर, 2022 रोजी पाणबुडीतून प्रक्षेपित केल्या जाणाऱ्या बॅलिस्टिक क्षेपणास्त्राचे यशस्वी प्रक्षेपण केले. या क्षेपणास्त्राची पूर्वनिर्धारित श्रेणीपर्यंत चाचणी घेण्यात आली आणि त्याने अतिशय अचूकतेने बंगालच्या उपसागरातील लक्ष्याचा वेध घेतला. या शस्त्र प्रणालीचे सर्व परिचालन आणि तांत्रिक मापदंड प्रमाणित केले गेले आहेत.
आय एन एस अरिहंत द्वारे पाणबुडीतून प्रक्षेपित केलेल्या बॅलिस्टिक क्षेपणास्त्राचे  यशस्वी प्रशिक्षण म्हणजे प्रक्षेपण दलाची क्षमता सिद्ध करण्यासाठीचा महत्त्वपूर्ण मापदंड आहे. भारताच्या ‘विश्वासार्ह किमान प्रतिबंध’ या धोरणाला अनुसरूनच एक मजबूत, टिकून राहण्यायोग्य आणि खात्रीशीर प्रतिकार क्षमता भारताने विकसित केली आहे आणि त्यायोगे भारताच्या ‘प्रथम वापर नाही’ या वचनबद्धतेला पुष्टी मिळते.
S.Kulkarni/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 180
संरक्षण मंत्रालय
कोअर ऑफ सिग्नल्सचा 111 वा स्थापना दिन साजरा
पुणे, 15 फेब्रुवारी 2022
कोअर ऑफ सिग्नल्स ही भारतीय लष्कराची लढाऊ सहाय्यक शाखा आहे तसेच देशभरातील कठीण भूभागात तैनात भारतीय सैन्यासाठी माहिती आणि दळणवळण तंत्रज्ञान  मदत पुरवणारा विभाग आहे. कोअरचा 111 वा स्थापना दिन 15 फेब्रुवारी 2022 रोजी दक्षिण कमांडमधील सर्व सिग्नल युनिट्सद्वारे उत्साहात आणि कोविड प्रतिबंधक नियमांचे पालन करून साजरा करण्यात आला.
लेफ्टनंट जनरल जे.एस. नैन, आर्मी कमांडर, सदर्न कमांड यांनी मेजर जनरल विवेक डोगरा, मुख्य सिग्नल अधिकारी ,सदर्न कमांड मुख्यालय आणि सर्व विद्यमान आणि सेवानिवृत्त कर्मचारी तसेच टीम सदर्न स्टार्स सिग्नलर्सच्या कुटुंबियांना शुभेच्छा दिल्या आणि राष्ट्र उभारणीसाठी त्यांच्या निस्वार्थी वृत्तीचे कौतुक केले. त्यांनी सिग्नलर्सची त्यांची अचूक दृष्टी, व्यावसायिक कौशल्य आणि तंत्रज्ञान आधारित परिचालन सक्षम करण्याच्या निर्धाराची प्रशंसा केली. दक्षिण कमांडला कोविड परिस्थितीत उद्भवणाऱ्या असंख्य आव्हानांवर मात करण्यास सक्षम बनवण्यासाठी कोअरच्या सर्व तुकड्यानी दळणवळण सहाय्य प्रदान केल्याबद्दल तसेच नाविन्यपूर्ण टेलि आणि व्हिडिओ कॉन्फरन्सिंग आणि सॉफ्टवेअर सोल्यूशन्सचा अवलंब करण्यात मदत करून महामारीचा सामना करण्यात महत्त्वपूर्ण भूमिका बजावल्याबद्दल प्रशंसा केली.
त्यांच्या स्थापना दिनानिमित्त, सदर्न स्टार सिग्नल्सने अनेक उपक्रम आयोजित करून आपल्या अष्टपैलुत्वाचे दर्शन घडवले. यातून त्यांच्या त्यांची व्यावसायिकता दिसून येते. आर्मी स्पोर्ट्स इन्स्टिट्यूट पुणे येथील उत्कृष्ट खेळाडूंशी संवाद, पॅराप्लेजिक रिहॅबिलिटेशन सेंटर खडकीच्या धाडसी जवानांचा सत्कार आणि स्थानिक अनाथाश्रमाला मदतीचा हात यांचा यात समावेश आहे. स्थापना दिन उपक्रमांचा एक भाग म्हणून तयार संदर्भासाठी पुणे आणि आसपासच्या इंटरसिटी ट्रेकिंग स्थळांचे अनोखे संकलन देखील तयार करण्यात आले आहे. 13 फेब्रुवारी 22 रोजी एक साहसी शिबिर आयोजित करण्यात आले होते ज्यात सायकल राइड आणि तिकोना किल्ल्यावर ट्रेकिंगचा समावेश होता.
सर्व अधिकारी , माजी सैनिक , नागरी कर्मचारी आणि सिग्नलच्या कुटुंबियांचे अभिनंदन करताना, आर्मी कमांडर म्हणाले की कोअर ऑफ सिग्नल्स “तीव्र चौकस” या बोधवाक्यासह राष्ट्र उभारणीसाठी आपले महत्त्वपूर्ण योगदान यापुढेही देत राहील. !
M.Iyengar/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
पंतप्रधान कार्यालय
सिक्कीम राज्य स्थापना दिनानिमित्त पंतप्रधानांनी सिक्कीमवासियांना दिल्या शुभेच्छा
नवी दिल्ली, 16 मे 2023
सिक्कीम राज्याच्या स्थापना दिनानिमित्त पंतप्रधान नरेंद्र मोदी यांनी तिथल्या सर्व जनतेला शुभेच्छा दिल्या आहेत. सिक्कीम राज्याची उत्तरोत्तर प्रगती होत राहावी, अशी सदिच्छाही त्यांनी व्यक्त केली आहे.
यासंदर्भात केलेल्या ट्विट मध्ये पंतप्रधान म्हणतात:-
"राज्य स्थापना दिनानिमित्त सिक्कीममधल्या माझ्या सर्व बंधू - भगिनींना शुभेच्छा ! सिक्कीम हे एक विलक्षण राज्य असून अद्वितीय निसर्गसौंदर्य आणि परिश्रमी लोक या भूमीला लाभलेले आहेत. या राज्याने विविध क्षेत्रात, विशेषतः सेंद्रिय शेतीत चांगली प्रगती केली आहे. मी सिक्कीमच्या अशाच उत्तरोत्तर प्रगतीसाठी प्रार्थना करतो."
S.Bedekar/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
राष्ट्रपती कार्यालय
बांगलादेशच्या पंतप्रधान शेख हसिना यांनी घेतली राष्ट्रपती द्रौपदी मुर्मू यांची भेट
नवी दिल्ली, 6 सप्टेंबर 2022
बांगलादेशच्या पंतप्रधान शेख हसिना यांनी आज राष्ट्रपती भवनात राष्ट्रपती द्रौपदी मुर्मू यांची भेट घेतली.
आपला सामायिक इतिहास, भाषा आणि संस्कृती आपल्याला एकमेकांशी जोडतात, असे हसिना यांचे राष्ट्रपती भवनात स्वागत करताना राष्ट्रपती मुर्मू म्हणाल्या. पंतप्रधान नरेंद्र मोदी आणि बांगलादेशच्या पंतप्रधान शेख हसीना यांच्या नेतृत्वाखाली भारत आणि बांगलादेश यांच्यातील द्विपक्षीय संबंध मोठ्या प्रमाणावर वृध्दिंगत झाले आहेत, असे त्यांनी नमूद केले. दोन्ही देशांनी ज्या प्रकारे बांगलादेशच्या स्वातंत्र्याचे ५० वे वर्ष आणि भारत-बांगलादेश द्विपक्षीय संबंधांचा सुवर्णमहोत्सव साजरा केला, ते अत्यंत खास आहे. या ऐतिहासिक सोहळ्यांमध्ये सहभागी होण्यासाठी भारताचे राष्ट्रपती आणि पंतप्रधान बांगलादेशच्या दौऱ्यावर गेले होते यावरून भारत बांगलादेशसोबतच्या संबंधांना किती महत्त्व देतो हे दिसून येते, असे राष्ट्रपती म्हणाल्या.
आपल्या नागरिकांना सामाजिक-आर्थिकदृष्ट्या समृद्ध करण्यात बांगलादेशने मोठे यश मिळवले आहे, हे पाहून आनंद झाल्याचे त्यांनी सांगितले. बांगलादेशच्या विकासाच्या वाटचालीत भारत एक विश्वासार्ह भागीदार राहील, अशी ग्वाही त्यांनी दिली.
भारत आणि बांगलादेशचे संबंध नेहमीच सहकार्याच्या भावनेने आणि परस्पर विश्वासाचे राहिले आहेत. महामारी आणि सध्याच्या आंतरराष्ट्रीय परिस्थितीमुळे जागतिक संकटाला तोंड देण्यासाठी भारत आणि बांगलादेशने आर्थिकदृष्ट्या अधिक जोडलेले राहावे ही काळाची गरज आहे, या भेटीमुळे दोन्ही देशांमधील संबंध अधिक परिपक्व आणि विकसित होतील, असा विश्वासही मुर्मू यांनी व्यक्त केला.S.Kakade/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124
गृह मंत्रालय
श्री हरमंदिर साहिबला एफसीआरए अंतर्गत ना हरकत प्रमाणपत्र देण्याचा निर्णय ऐतिहासिक आणि पथदर्शी- गृहमंत्री अमित शाह
‘एफसीआरए अंतर्गत परवानगी देण्याचा मोदी सरकारचा निर्णय सेवा आणि संगत तसेच श्री दरबार साहिब यांच्यातील बंध अधिक दृढ करेल’-अमित शाह
“वाहे गुरु यांची सेवा करण्याची संधी पंतप्रधानांना मिळणे हे भाग्यच”-अमित शाह
नवी दिल्ली, 10 सप्टेंबर 2020
FCRA म्हणजेच, परदेशी चलन नियमन कायद्यान्वये हरमंदिर साहिब ला परवानगी देण्याचा मोदी सरकारचा निर्णय, ऐतिहासिक आणि पथदर्शी असल्याचे केंद्रीय गृहमंत्री अमित शाह यांनी म्हटले आहे. आपल्या ट्वीटमध्ये मोदी यांनी म्हटले की, “श्री दरबार साहिबची दिव्य शक्ती आपल्या सर्वांनाचा ऊर्जा देणारी आहे. अनेक दशकांपासून जगभरात असलेल्या ‘संगत’ला श्री दरबार साहिबची सेवा करण्याची संधी मिळत नव्हती. मात्र मोदी सरकारने श्री हरमंदिर साहिबला एफसीआरएला परवानगी देण्याचा निर्णय घेतल्यामुळे, संपूर्ण जगातील त्यांच्या “संगत’ मधल्या लोकांचा सेवाभाव अधिक दृढ होणार आहे. ही आपल्या सर्वांसाठी अत्यंत भाग्याची गोष्ट आहे.”
“वाहे गुरुंनी पंतप्रधान नरेंद्र मोदी यांना ही सेवेची संधी दिली हे त्यांचे भाग्यच आहे”, असेही अमित शाह म्हणाले. हा एक पथदर्शी निर्णय असून पुन्हा एकदा आपल्या शीख बंधू-बांधवांमध्ये सेवाभाव जागवणारा आहे.” असेही गृहमंत्र्यांनी म्हटले आहे.
केंद्रीय गृहमंत्रालयाने बुधवारी सचखंड श्री हरमंदिर साहिब, श्री दरबार साहिब, पंजाब या संस्थेला, एफसीआरए नोंदणी करण्यास परवानगी दिली आहे. या संस्थेने FCRA कायद्याअंतर्गत परवानगीसाठी 27 मे 2020 रोजी अर्ज केला होता. ही नोंदणी पाच वर्षांसाठी वैध राहणार आहे.
सचखंड श्री हरमंदिर साहिब आणि श्री दरबार साहिबला मंजुरी देण्यापूर्वी, या संस्थेचा एफसीआरए, 2010 कायद्याअंतर्गत तपासणी केली गेली. संबंधित संस्थांकडून मिळालेली माहिती आणि या संस्थेने आपल्या अर्जासोबत जोडलेल्या कागदपत्रांची छाननी केल्यानंतर, ही संस्था एफसीआरए कायद्यान्वये नोंदणीस पात्र असल्याचा निर्णय घेण्यात आला.
पंजाबच्या अमृतसर येथे असलेल्या आणि गोल्डन टेम्पल नावाने प्रसिध्द या सचखंड श्री हरमंदिर साहिब, श्री दरबार साहिब या संस्थेची स्थापना 1925 साली शीख गुरुद्वारा अधिनियम अंतर्गत झाली होती. या संस्थेचा उद्देश जनता-भाविकांना चोवीस तास मोफत लंगर उपलब्ध करणे, गरीब आणि गरजूंना, विद्यार्थ्यांना आर्थिक मदत करणे, गरजूंना वैद्यकीय उपचार आणि नैसर्गिक संकटांच्या काळात मदत करणे अशी कामे करते. या संस्थेला या कामांसाठी देशातील विविध व्यक्तींकडून दान मिळत होते, मात्र, आता केंद्रीय गृहमंत्रालयाकडून परवानगी मिळाल्यानंतर ही संस्था एफसीआरए, 2010 च्या नियमांच्या अधीन राहून, परदेशी देणग्या देखील स्वीकारु शकेल.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
भारतीय निवडणूक आयोग
भारतीय निवडणूक आयोगाने बोलावली बहुविभागीय निवडणूक गुप्तवार्ता समितीची बैठक
नवी दिल्ली, 15 मार्च 2019
भारतीय निवडणूक आयोगाने बहुविभागीय निवडणूक गुप्तवार्ता समितीची बैठक आज बोलावली होती. मुख्य निवडणूक आयुक्त सुनील अरोरा, निवडणूक आयुक्त अशोक लवासा आणि सुशील चंद्र यांच्या अध्यक्षतेखाली ही बैठक झाली. कर मंडळे, कायदा अंमलबजावणी संस्था, केंद्रीय निमलष्करी दले यांचे प्रमुख आणि वित्तीय संस्थांचे प्रतिनिधी या बैठकीला उपस्थित होते.
B.Gokhale/S.Kakade/D. Rane
(Visitor Counter : 41
पंतप्रधान कार्यालय
लोकांमध्ये वाचनाची आवड निर्माण करण्यासाठी कब्बन रीड्स ने केलेल्या प्रयत्नांची पंतप्रधानांनी केली प्रशंसा
नवी दिल्ली, 12 जून 2023
पंतप्रधान नरेंद्र मोदी यांनी लोकांमध्ये वाचनाची आवड निर्माण करण्यासाठी कब्बन रीड्स  ने केलेल्या प्रयत्नांचे कौतुक केले आहे.
लोकसभा खासदार पी सी मोहन यांच्या ट्विटला उत्तर देताना पंतप्रधानांनी ट्विट केले आहे:
"वाचनाचा आनंद पसरवण्याचा स्तुत्य प्रयत्न."
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
संरक्षण मंत्रालय
दक्षिण आर्मी कमांडर यांनी प्रादेशिक सेना गृप मुख्यालय आणि अग्नीबाझ विभागाला भेट दिली
कार्य सज्जतेचा आढावा घेतला
पुणे, 9 जुलै 2021
लष्कराच्या दक्षिण विभागाचे प्रमुख लेफ्टनंट जनरल जे एस नैन, यांनी 09 जुलै 2021 रोजी पुणे येथील प्रादेशिक सेना गृप मुख्यालय, येथे भेट दिली आणि कार्य सज्जतेचा आणि विविध कामांचा आढावा घेतला. भेटीदरम्यान, प्रादेशिक सेना मुख्यालयाचे कमांडर ब्रिगेडिअर एम एस सिद्धू यांनी आर्मी कमांडर यांना त्यांच्या गट मुख्यालयाच्या विविध कार्यकारी आणि प्रशासकीय बाबींविषयी माहिती दिली. जम्मू-काश्मीर आणि ईशान्येकडील संवेदनशील भागात सुरक्षा प्रदान करण्यासह विविध राष्ट्रनिर्माण कार्यात प्रादेशिक सेना  आघाडीवर आहे. याव्यतिरिक्त, इकोलॉजिकल टीए बटालियन्स राजस्थान आणि महाराष्ट्र राज्यांत वृक्षारोपण मोहिमा राबवत आहेत. रेल्वे आणि तेल क्षेत्रातही प्रादेशिक सेनेच्या तुकड्या कार्यरत आहेत . युद्ध काळात आघाडीवरील भागात रेल्वे गाड्या चालवण्याची आणि युद्धाच्या वेळी तेलाचा पुरवठा करण्याची जबाबदारी ते पार पाडतात. लेफ्टनंट जनरल नैन यांनी प्रादेशिक सेनेच्या सर्व तुकड्यांचे प्रशंसनीय कार्याबद्दल कौतुक केले.
त्यानंतर आर्मी कमांडर यांनी पुण्यातील अग्निबाझ विभागाला भेट दिली आणि त्यांच्या सज्जतेचा व्यापक आढावा घेतला. भेटीदरम्यान, आर्मी कमांडर यांना मेजर जनरल अनूप जाखड़, अग्निबाझ विभागाचे जनरल ऑफिसर कमांडिंग यांनी विविध आव्हानांचा सामना करण्यासाठी विभागातर्फे राबवण्यात येत असलेल्या विविध परिचालन, प्रशिक्षण आणि प्रशासकीय उपक्रमांची माहिती दिली.
आर्मी कमांडर यांनी सांगितले की अग्निबाझ विभाग दक्षिणेकडील शक्ती केंद्र आहे आणि त्यांनी यशस्वीपणे आधुनिकीकरणाच्या मार्गावर वाटचाल केली आहे. भविष्यातील कोणत्याही परिस्थितीत सामंजस्यपूर्ण आणि चोख प्रत्त्युत्तर देण्यासाठी इतर लढाऊ सज्जता तसेच विविध संसाधनाशी समन्वय आणि सहकार्य राखण्यावरही त्यांनी भर दिला. कोविड -19 मुळे उद्भवलेल्या आव्हानांवर मात करण्यासाठी केलेल्या उपाययोजनांसह प्रशिक्षणप्रति व्यावसायिकता आणि कटिबद्धतेचे आर्मी कमांडर यांनी कौतुक केले. देशाच्या प्रादेशिक अखंडतेचे रक्षण करण्यासाठी तिन्ही सेवादलांमध्ये सहकार्याच्या वातावरणात सज्जतेची तयारी कायम ठेवण्याचे आवाहन त्यांनी सर्व विभागांना केले.
M.Iyengar/S.Kane/P.Malandkar
(Visitor Counter : 75
ऊर्जा मंत्रालय
ऊर्जा कार्यक्षमता आणि सुरक्षा साध्य करण्यासाठी सामूहिक प्रयत्नांवर जी 20 देश सहमत : सचिव  आलोक कुमार
बंगळुरू येथे ऊर्जा संक्रमण कार्य गटाच्या पहिल्या बैठकीत सहभागी झालेल्या जी 20 सदस्य देशांनी ऊर्जा सुरक्षा आणि नवीन ऊर्जा स्रोतांसाठी विविध पुरवठा साखळी साध्य करण्यासाठी प्राधान्य क्षेत्रांमध्ये सामूहिक प्रयत्नांबाबत सहमती दर्शवली आहे.
आजच्या पहिल्या ऊर्जा संक्रमण कार्य गटाच्या बैठकीतील चर्चेबाबत प्रसारमाध्यमांना माहिती देताना, ऊर्जा मंत्रालयाचे सचिव आलोक कुमार यांनी सांगितले की, या सत्रांमध्ये मांडण्यात आलेल्या सूचना आणि शिफारशी आगामी कार्यगटाच्या बैठकांसाठी पाया रचतील आणि सरकार त्यावर निश्चितपणे काम करेल. या कार्यगटाच्या एकूण चार बैठकांचे नियोजन करण्यात आले आहे, अशी माहिती त्यांनी दिली.
सर्वांना स्वच्छ ऊर्जा सुनिश्चित करणे आणि न्याय्य, किफायतशीर आणि समावेशक ऊर्जा संक्रमण उपाययोजना यासारख्या प्राधान्य क्षेत्रांवर उद्या पुन्हा चर्चा सुरू होईल.
जागतिक बँक, आशियाई विकास बँक, संयुक्त राष्ट्र पर्यावरण कार्यक्रम  आणि इतर अनेक आंतरराष्ट्रीय संस्थांसह G20 देश आणि नऊ विशेष आमंत्रित अतिथी देशांचे 150 हून अधिक प्रतिनिधी या कार्यक्रमात सहभागी होत आहेत.
संरक्षण मंत्रालय
समुद्र सेतू अभियान – आयएनएस जलाश्व दुसऱ्या टप्प्यासाठी मालदीवला परतली
(परदेशात अडकलेल्या भारतीय नागरिकांना समुद्रमार्गे मायदेशी परत आणण्यासाठी सुरु केलेल्या समुद्र सेतू अभियानाच्या दुसऱ्या टप्प्याची सुरुवात करण्यासाठी भारतीय नौदलाची युद्धनौका आयएनएस जलाश्व माले, मालदीव येथे परत गेली आहे. हे जहाज 15 मे 2020 रोजी पहाटे माले येथे दाखल होईल आणि मालदीव मधील भारतीय दुतावासात नोंदणी केलेल्या भारतीय नागरिकांना जहाजावर प्रवेश देईल. आपल्या दुसऱ्या प्रवासात, आयएनएस जलाश्व 700 भारतीय नागरिकांना मायदेशी घेऊन येईल अशी योजना असून हे जहाज 15 मे च्या रात्री कोचीसाठी रवाना होईल.
याआधी, 12 मे 2020 रोजी 698 भारतीय नागरिकांना यशस्वीरीत्या कोची येथे आणल्यानंतर आयएनएस जलाश्वने निर्वासन अभियानाच्या दुसऱ्या टप्प्याच्या पूर्वतयारीला सुरुवात केली ज्यामध्ये संपूर्ण जहाजाचे निर्जंतुकीकरण आणि सॅनिटायझेशन समाविष्ट होते यात परत आलेल्या नागरिकांच्या मागील गटाने वापरलेल्या जहाजाच्या भागाकडे विशेष लक्ष देण्यात आले होते.
जहाजाने माले बाहेर नांगर टाकला असून 15 मे 2020 रोजी भारतीय नागरिकांच्या दुसऱ्या गटाला जहाजामध्ये प्रवेश द्यायला सुरुवात करेल, ज्यामध्ये 100 महिला आणि बालकांसह अंदाजे 700 भारतीय नागरिकांना मायदेशी परत आणले जाईल.
रस्ते वाहतूक आणि महामार्ग मंत्रालय
भारतमाला प्रकल्प
नवी दिल्ली, 15 डिसेंबर 2022
भारतमाला प्रकल्पाच्या पहिल्या टप्प्यात विविध श्रेणींच्या 24,800 किमी लांबीच्या रस्त्यांचा तसेच सुमारे 10,000 किमीच्या एनएचडीपी प्रकल्पाचा समावेश आहे. यासाठी रु. 5.35 लाख कोटींच्या खर्चाला मंजूरी मिळाली आहे. आतापर्यंत, 23,500 किमीच्या कामांना मान्यता दिली असून 11,400 किमीची कामे पूर्ण झाली आहेत. उरलेली कामे 2024-25 या आर्थिक वर्षात मार्गी लावण्याचे उद्दीष्ट आहे.
भारतमाला प्रकल्पाच्या पहिल्या टप्प्यात नियोजित आर्थिक कॉरिडॉर आणि किनारी तसेच बंदर यांना जोडणाऱ्या रस्त्यांची स्थिती खालीलप्रमाणे आहे:-
|
|
Corridor Classification
|
|
Length under Phase-I of BM 
|
|
Awarded Length 
|
|
Constructed Length 
|
|
Economic Corridors
|
|
12,002
|
|
7,029
|
|
3,019
|
|
Coastal & Port Connectivity roads
|
|
1,079
|
|
269
|
|
90
केंद्रीय रस्ते वाहतूक आणि महामार्ग मंत्री नितीन गडकरी यांनी लोकसभेत एका लेखी उत्तरात ही माहिती दिली.S.Kakade/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 142
गृह मंत्रालय
केंद्रीय गृह आणि सहकारमंत्री अमित शाह यांनी "वीर बाल दिवसा"निमित्त गुरु गोविंद सिंग जी, साहिबजादे आणि माता गुजरी यांना आदरांजली वाहिली
गुरु गोविंद सिंग जी यांच्या पुत्रांनी लहान वयातच मातृभूमी आणि धर्माच्या रक्षणासाठी शत्रूंचा अत्यंत धैर्याने सामना केला.
त्यांच्या शौर्याची गाथा हा आपला वारसा असून त्यांचे स्मरण म्हणून मोदी सरकार 'वीर बाल दिवस' साजरा करत आहे.
साहिबजादे, माता गुजरी आणि गुरु गोविंद सिंग यांच्या शौर्याला आणि बलिदानाला विनम्र अभिवादन
नवी दिल्ली, 26 डिसेंबर 2022
केंद्रीय गृह आणि सहकारमंत्री अमित शाह यांनी "वीर बाल दिवसा"निमित्त गुरु गोविंद सिंग जी, साहिबजादे आणि माता गुजरी यांना आदरांजली वाहिली.
गुरु गोविंद सिंग जी यांच्या पुत्रांनी लहान वयातच मातृभूमी आणि धर्माच्या रक्षणासाठी शत्रूंचा अत्यंत धैर्याने सामना केला. त्यांच्या शौर्याची गाथा हा आपला वारसा असून त्यांचे स्मरण म्हणून मोदी सरकार 'वीर बाल दिवस' साजरा करत आहे.असे अमित शाह यांनी आपल्या ट्विटसंदेशात म्हटले आहे.G.Chippalkatti/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 117